Új húszforintos érmét ver a Magyar Nemzeti Bank a koronavírus idején a munka dandárját végzők tiszteletére – jelentette be Matolcsy György a jegybank válságintézkedéseit bemutató sajtótájékoztatóján. Az új érmékből több millió darabot nyomnak majd, azok egyik oldalán pedig az lesz olvasható:

Tisztelet a hősöknek.

A felirat Matolcsy elmondása szerint azokra vonatkozik, akik a járvány és a válság alatt a legtöbb, legnehezebb munkát végik, köztük az egészségügyi dolgozókra, pékekre. A jegybank elnöke nagyon ajánlja gyűjtőknek és mindenki másnak is a következő hetekben elérhetővé váló új húszasokat.